PSL พุ่งแรง13% ลุ้นวันนี้ประชุมผู้ถือหุ้นกู้ไฟเขียวยืดชำระหนี้ 1.96 พันลบ. อีก 18 เดือน
PSL พุ่งแรง13% ลุ้นวันนี้ประชุมผู้ถือหุ้นกู้ไฟเขียวยืดชำระหนี้ 1.96 พันลบ. อีก 18 เดือน
PSL พุ่งแรง13% ลุ้นวันนี้ประชุมผู้ถือหุ้นกู้ไฟเขียวยืดชำระหนี้ 1.96 พันลบ. อีก 18 เดือน
19 พ.ค. 2563

ผู้สื่อข่าวรายงานว่า ราคาหุ้น บริษัท พรีเชียส ชิพปิ้ง จำกัด (มหาชน) หรือ PSL ล่าสุด ณ เวลา 16.06 น. อยู่ที่ระดับ 3.90 บาท ปรับตัวขึ้น 0.46 บาท หรือ 13.37% ด้วยมูลค่าการซื้อขาย 207.11 ล้านบาท

บล.บัวหลวง ระบุในบทวิเคราะห์ฯว่า บมจ.พรีเชียส ชิพปิ้ง (PSL) ประชุมผู้ถือหุ้นกู้ในวันนี้(19พ.ค.) เพื่อพิจารณาการขอเลื่อนชำระหนี้หุ้นกู้ (Roll over) วงเงิน 1.96 พันล้านบาท ที่กำลังจะครบกำหนดไถ่ถอนในวันที่ 9 มิ.ย.63 ออกไปอีก 18 เดือน พร้อมคาดหากมติที่ประชุมผู้ถือหุ้นกู้อนุมัติ ก็จะหนุนให้ราคาหุ้นแรลรี่ดีกว่าตลาด
 
บล.ฟิลลิป ระบุว่า PSL แนะนำ “ซื้อ” ราคาเป้าหมาย 4.96 บาท/หุ้น ไตรมาส1/63 ขาดทุน 117 ลบ. +39.2% แต่ดีกว่าคาด: แม้ค่าระวาง -9.4% ที่ 8,398 ดอลาร์ แต่สัดส่วนบริการายเที่ยวที่คิดค่าบริการวมค่าท่าเรือและน้ำมันเพิ่มขึ้น รายได้จึง +11.1% ที่ 1,055 ลบ. ต้นทุน +21.5% จากบริการรายเที่ยวที่สูงขึ้น แม้ต้นทุนเดินเรือ -4.4% ที่ 4,602 ดอลลาร์ ราคาน้ำมันที่ปรับตัวลงส่งผลดีให้ GPM อยู่ที่ 13.8% ดีกว่าคาดที่ 3.7% และ SG&amp;A ต่ำกว่าคาดจากค่าใช้จ่ายกฎหมายน้อยกว่าคาด รวมถึงมีกำไรอัตราแลกเปลี่ยน 25 ลบ.
การระบาด COVID-19 ไปทั่วโลก หลายประเทศประกาศ lockdown ทำให้ความต้องการขนส่งสินค้าชะลอตัวลง โดยดัชนีค่าระวางเรือขนาดของ PSL ใน ไตรมาส 2/63 อ่อนตัวลง เทียบไตรมาสก่อนหน้า คาดขาดทุนเพิ่มขึ้นเทียบไตรมาสก่อนหน้า และ เทียบช่วงเดียวกันของปีก่อน คาดจะฟื้นตัวในครึ่งหลังปี 2563 หลังเหตุการณ์ดีขึ้นและมีการกระตุ้นเศรษฐกิจของประเทศต่าง ๆ
ยังแนะนำ “ซื้อ” ราคาพื้นฐาน 4.96 บาท: มอง ไตรมาส 2/63 จะเป็นจุดต่ำสุดและจะฟื้นตัวดีขึ้น ราคาหุ้นรับรู้การดำเนินงานที่แย่ไปมากแล้ว ส่วนการขอยืดเวลาชำระหุ้นกู้น่าจะผ่านไปได้ ทางฝ่ายยังคงคาดขาดทุนที่ 554 ลบ. ยังคงแนะนำ “ซื้อ” หมายเหตุ: กำไร = ล้านบาท, EPS = บาท 
 